Elke Suid-Afrikaner het ’n gunstelingseedorp – daai plek waar jy kleintyd sandkastele gebou het, as tiener die lifesavers op die strand beloer het en deesdae jou eie gesin Desember heen vat. Stilbaai is só ’n plek. Hier’s iets lekkers om op dié dorp te doen.
Vakansietyd is ’n drankie teen sononder mos aan die orde van die dag, veral ’n lekker gin & tonic. Maar jy kan nie sommer enige jenewer skink nie – o nee, net die plaaslike Inverroche sal deug.
Dié klein onderneming het stil-stil vir homself ’n nis in die jenewerwêreld oopgestook en die drie soorte jenewer wat jy hier aantref, het elk ’n unieke aroma en smaak. Wat kan dit wees...
Die eienaar, Lorna Scott, deel haar ontdekking met graagte: Fynbos is die geheim agter die ongelooflike geure van haar jenewers. Met die hulp van ’n plaaslike plantkundige het sy inheemse fynbos geïdentifiseer wat al eeue om medisinale redes gebruik word.
Klein hoeveelhede boetiekjenewer word op ’n slag gedistilleer en elke bottel het ’n unieke nommer. Die jenewer kos sowat R300 per bottel as jy dit by die distillery koop. As jy gelukkig is, is daar ook van hulle brandewynlikeur, Botanique, in voorraad – daar word net ’n beperkte aantaal gemaak. Of probeer gerus die 7 jaar oue Black Strat Rum.
Waar? Sowat 5,5 km noord van die dorp, langs die R305. Volg die afdraai (daar’s wit klipmure aan weerskante) tot by ’n kalksteengebou met ’n spitstorinkie in ’n olyfboord.
Sjaka sê: “Ek is baie opgewonde oor die teaterspan wat die storie lewe gee. Hulle maak dit ’n visuele en teatrale fees!”
2. Dis ’n lang vertoning om kop te hou oor al die bewegings om die storie lyf te gee. Raak julle ooit deurmekaar?
De Klerk: Dit is vir my nogal ’n uitdaging. Ek het nie veel ervaring in die styl of mimiekspel nie. Richard is weer baie sterk daarmee, so hy en Sjaka het my met baie geduld ’n bietjie touwys gemaak. Die idees kom maar van trial anderror, ons het goed op verskeie maniere probeer tot ons iets gevind het wat vir ons pretty cool is en dit dan probeer afrond en opskerp so goed ons kan.
De Klerk: Ek dink in terme van die struktuur weet ons waarby ons moet uitkom, maar die aard van die styl waarin dit aangebied word, gee altyd die geleentheid om so ’n rapsie eie inisiatief te neem.
De Klerk: Ek geniet die pas en die energie waarmee dit aangebied word. Die trein rý, Pappa; jy’s op hom of nie!
De Klerk: Die grootste uitdaging is dan juis om hierdie energie en pas vol te hou. Sodra die gehoor die kans kry om vooruit te dink, is jy in die moeilikheid.
Richard: Dit eis ’n hoë vlak van fiksheid om die ritme en energie van elke toneel te behou, terwyl jy ook presies moet wees met die bewegings en klanke as ’n ensemble.
Die 38-jarige Hardekole-sanger met sy rasperstem het Donderdag ’n foto op Instagram gedeel waar hy as ’n jong seun in die destydse musiekprogram Spies en Plessie - met permissie optree, kitaar in die hand.
“Ek het ’n bietjie deur my foto’s op my selfoon geblaai en daarop afgekom en besluit om die #tbt-post te gebruik,” het die sanger aan Huisgenoot.com vertel.
“Ek onthou ek en Liza (Brönner, sy ewe bekende sangeresvrou) het na heruitsendings van die program op kykNET gekyk en ek het gehoop hulle gaan dié episode uitsaai. Ek het dit nogal gelike en toe sommer ’n foto geneem.”
“Ek sal nooit vergeet hoe lekker dit was nie. Ek was ’n groot aanhanger van oom Jan Spies en my dag was gemaak toe ek in die program verskyn,” vertel hy van sy verskyning op die kassie.